1968R0260 — HU — 03.10.2002 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

Módosította:







(*) Ez a jogi aktus sosem jelent meg magyar nyelven.









▼B

A TANÁCS 260/68/EGK, EURATOM, ESZAK RENDELETE

(1968. február 29.)

az Európai Közösségeket illető adó alkalmazása feltételeinek és eljárásának megállapításáról







AZ EURÓPAI KÖZÖSSÉGEK TANÁCSA, tekintettel az Európai Közösségek egységes Tanácsának és egységes Bizottságának létrehozásáról szóló szerződésre, tekintettel az Európai Közösségek kiváltságairól és mentességeiről szóló jegyzőkönyvre és különösen annak 13. cikkére, tekintettel a Bizottság javaslatára, mivel szükségessé vált azon feltételek és azon eljárás meghatározása, amelyek alapján a Közösségek tisztviselőinek és egyéb alkalmazottainak – valamint azon személyeknek, akikre a kiváltságokról és mentességekről szóló jegyzőkönyv 13. cikke szintén vonatkozik – az illetményei, bérei és járandóságai a szóban forgó cikk által megállapított adófizetési kötelezettség hatálya alá tartoznak, ELFOGADTA EZT A RENDELETET:







1. cikk

A Közösségek által az Európai Közösségek kiváltságairól és mentességeiről szóló jegyzőkönyvében megjelölt tisztviselők és egyéb alkalmazottak számára folyósított illetmények, bérek és járandóságok után fizetendő adót az e rendeletben megállapított feltételeknek és eljárásnak megfelelően határozzák meg, illetve szedik be.

2. cikk

A következők tartoznak az adófizetési kötelezettség hatálya alá:

— az Európai Közösségek tisztviselőinek személyzeti szabályzata és az e Közösségek egyéb alkalmazottaira vonatkozó alkalmazási feltételek hatálya alá tartozó személyek, beleértve a szolgálati érdekből beosztásukból felmentett, és ezzel összefüggésben végkielégítésben részesülő személyeket, kivéve a helyi alkalmazottakat,

— a 259/68/EGK, Euratom, ESZAK tanácsi rendelet ( 1 ) 5. cikke alapján végkielégítésben részesülő személyek,

▼M2

— a 2530/72/Euratom, ESZAK, EGK rendelet 3. cikkének értelmében a szolgálati jogviszony megszűnése esetén juttatásra jogosultak,

— a 2530/72/Euratom, ESZAK, EGK rendelet 4. cikkének értelmében a szolgálati jogviszony megszűnése esetén juttatásra jogosultak,

▼M4

— azok, akik az 1543/ESZAK, EGK, Euratom rendelet 3. és 4. cikkének értelmében a szolgálati viszony megszűnése esetén juttatásra jogosultak,

— azok, akik az 1543/ESZAK, EGK, Euratom rendelet 5. cikkének értelmében a szolgálati viszony megszűnése esetén juttatásra jogosultak,

▼M6

— azok, akik a 2150/82/ESZAK, EGK, Euratom rendelet 2. cikkének értelmében a szolgálati viszony megszűnése esetén juttatásra jogosultak,

▼M7

— azok, akik az 1679/85/ESZAK, EGK, Euratom rendelet 3. cikke alapján a szolgálati viszony megszűnése esetén juttatásra jogosultak,

— azok, akik a 2799/85/ESZAK, EGK, Euratom rendelet 33. cikke következtében az egyéb alkalmazottak alkalmazási feltételeiről szóló 28a. cikk alapján munkanélküli segélyre jogosultak,

— azok, akik a 3518/85/ESZAK, EGK, Euratom rendelet 4. cikke alapján a szolgálati viszony megszűnése esetén juttatásra jogosultak,

▼M10

— azok, akik a 2274/87/Euratom, ESZAK, EGK rendelet 4. cikke értelmében a szolgálati viszony megszüntetésével kapcsolatos juttatásra jogosultak ( 2 ),

— azok, akik a 1857/89/EGK rendelet 3. cikke értelmében a szolgálati viszony megszüntetésével kapcsolatos juttatásra jogosultak ( 3 ),

— azok, akik a 2688/95/EK, Euratom, ESZAK rendelet 4. cikke értelmében a szolgálati viszony megszüntetésével kapcsolatos juttatásra jogosultak ( 4 ),

— azok, akik a 2689/95/EK, Euratom, ESZAK rendelet 4. cikke értelmében a szolgálati viszony megszüntetésével kapcsolatos juttatásra jogosultak ( 5 ),

▼M14

— a szolgálat befejezése esetében az 1746/2002/EK, Euratom rendelet 4. cikke szerint előírt juttatásra jogosult személyek,

— a szolgálat befejezése esetében az 1747/2002/EK, Euratom rendelet 4. cikke szerint előírt juttatásra jogosult személyek,

— a szolgálat befejezése esetében az 1748/2002/EK, Euratom rendelet 4. cikke szerint előírt juttatásra jogosult személyek.

▼B

3. cikk

(1) Az adófizetésre kötelezett személyeknek az adót havonta kell megfizetnie a Közösségek által kifizetett illetmények, bérek és járandóságok után.

(2) Azon kifizetések és juttatások, amelyek – függetlenül attól, hogy átalányösszegűek vagy sem – a hivatali feladatok ellátásával összefüggésben felmerült költségek megtérítését szolgálják, nem képezik az adó alapját.

(3) A következő családi és szociális támogatásokkal csökkenteni kell az adóalapot:

a) családi támogatások: — ►M3 háztartási támogatás ◄ , — eltartott gyermek után járó támogatás, — iskoláztatási támogatás, — gyermek születése után fizetett támogatás;

b) szociális támogatás;

c) foglalkozási megbetegedés vagy üzemi baleset következtében kifizetett juttatás;

d) bármilyen kifizetésnek azon része, amely családi támogatásnak minősül.

A levonásra kerülő összeg kiszámítása során értelemszerűen az 5. cikk rendelkezéseinek megfelelően kell eljárni.

(4) Az 5. cikk rendelkezéseire figyelemmel, az előző rendelkezések alkalmazásával kapott összegből 10 %-ot le kell vonni foglalkozási és személyi költségek címén.

Az eltartott gyermek utáni támogatás kétszeresének megfelelő további levonást kell alkalmazni az adóköteles személy minden eltartott gyermeke után, valamint minden olyan személy után, akit a személyzeti szabályzat VII. melléklete 2. cikkének (4) bekez dése értelmében eltartott gyermeknek minősül.

(5) Az adóköteles személy járandóságából nyugdíjbiztosítási vagy társadalombiztosítási céllal levont összegek csökkentik az adóalapot.

4. cikk

▼M13

The tax shall be calculated, subject to the provisions of Article 5, on the taxable amount obtained by applying Article 3 and disregarding any amount not exceeding EUR 19,91 and by applying the rate of:

— 8,00 % to amounts between EUR 19,91 and 351,46,

— 10,00 % to amounts between EUR 351,47 and 484,09,

— 12,50 % to amounts between EUR 484,10 and 554,79,

— 15,00 % to amounts between EUR 554,80 and 629,97,

— 17,50 % to amounts between EUR 629,98 and 700,67,

— 20,00 % to amounts between EUR 700,68 and 769,21,

— 22,50 % to amounts between EUR 769,22 and 839,94,

— 25,00 % to amounts between EUR 839,95 and 908,48,

— 27,50 % to amounts between EUR 908,49 and 979,18,

— 30,00 % to amounts between EUR 979,19 and 1 047,72,

— 32,50 % to amounts between EUR 1 047,73 and 1 118,45,

— 35,00 % to amounts between EUR 1 118,46 and 1 186,99,

— 40,00 % to amounts between EUR 1 187,00 und 1 257,69,

— 45,00 % to amounts above EUR 1 257,70 ( 6 ).

▼B

5. cikk

Amennyiben az illetmények, bérek és javadalmak korrekciós tényezővel módosítottak:

— az adószámításban szereplő elemek mindegyikét – kivéve a nyugdíjbiztosítási és társadalombiztosítási levonásokat – e rendelet alkalmazásában egy korrekciós tényezőnek a szóban forgó elem összegére való alkalmazásával kell kiszámítani, a járandóságra vonatkozó bármely korrekciós tényező alkalmazását megelőzően,

— a 3. cikk (4) bekezdésében említett, az adóalapot csökkentő összegek kiszámítása a korrekciós tényezőnek a csökkentések összegére való alkalmazásával történik, a járandóságra vonatkozó bármely korrekciós tényező alkalmazását megelőzően,

— a 4. cikkben feltüntetett jövedelem összegeire a korrekciós tényezőt alkalmazni kell.

6. cikk

(1) A 3. és 4. cikk rendelkezéseitől való eltéréssel:

a) azon összegek tekintetében, amelyeket — túlóra díjazásaként, — különösen intenzív munka ellenértékeként, — kivételes szolgálati feladatok végrehajtásáért, — szabadalmazott újításokért fizettek ki, ▼M1 — a tisztviselők személyzeti szabályzatának 56a. és 56b. cikke alapján, ▼M5 — a személyzeti szabályzat 70a. cikke alapján, ▼B az adó szempontjából olyan adókulcsot kell alkalmazni, amelyet a kifizetést megelőző hónapban a tisztviselő járandóságának legmagasabb adóköteles összegére alkalmaztak;

b) a szolgálati viszony megszüntetésével kapcsolatban teljesített kifizetések tekintetében – a 3. cikk (4) bekezdésében megállapított csökkentések alkalmazását követően – az utolsó illetményfizetés idején a következők tekintetében fennálló arány kétharmadának megfelelő adókulcsot kell alkalmazni: — a fizetendő adó összege és — a 3. cikkben meghatározott adóalap aránya. E rendelkezéseket kell alkalmazni a 2530/72/Euratom, ESZAK, EGK rendelet 4. cikke szerinti kifizetésekre is. E rendelkezések vonatkoznak az 1543/ESZAK, EGK, Euratom rendelet 5. cikke szerint teljesített kifizetésekre is.

(2) E rendelet alkalmazása nem csökkentheti a Közösségek által kifizetett illetmények, bérek és javadalmak összegét a Közösségek tisztviselőinek személyzeti szabályzata VIII. mellékletének 6. cikkében meghatározott létminimumnak megfelelő szint alá.

7. cikk

Amennyiben az adóköteles kifizetés egy hónapnál rövidebb időre vonatkozik, a megfelelő havi kifizetésre vonatkozó adókulcsot kell alkalmazni.

Amennyiben az adóköteles kifizetés egy hónapnál hosszabb időszakra vonatkozik, az adót úgy kell kiszámítani, mintha e kifizetés egyenlően oszlott volna meg azon hónapok között, amelyekre vonatkozik.

Az adott hónaphoz nem kapcsolódó korrekciós kifizetések olyan adókötelezettség alá esnek, amelyet abban az esetben kellett volna megfizetni, ha a kifizetés teljesítésére a megfelelő időben került volna sor.

▼M12

8. cikk

Az adót a kifizető által levont adóként szedik be. Az összeget az euró századrészéig kerekítik.

▼B

9. cikk

Az adóbevételeket a Közösségek költségvetésében bevételként könyvelik el.

10. cikk

A Közösségek intézményeinek vezető testületei együttműködnek e rendelet egységes alkalmazása érdekében.

A Tanács – a Bizottság javaslata alapján – elfogadja az e rendelet alkalmazásához szükséges intézkedéseket.

11. cikk

A rendelet:

— a Bizottság tagjaira,

— az Európai Bíróság bíráira, főtanácsnokaira, hivatalvezetőjére és segédelőadóira,

— a Számvizsgáló Bizottság tagjaira

is vonatkozik.

12. cikk

E rendeletet az Európai Beruházási Bank (EIB) szerveinek és személyzetének tagjaira valamint az általa fizetett nyugdíjak kedvezményezettjeire kell alkalmazni, akik a Tanács által meghatározott kategóriákba tartoznak a kiváltságokról és mentességekről szóló jegyzőkönyv 16. cikke első bekezdésének alkalmazásában, tekintettel a Bank által fizetett illetményekre, bérekre és javadalmakra, valamint rokkantsági, öregségi és özvegyi nyugdíjakra.

▼M8

12a. cikk

A rendelet hatálya az Európai Monetáris Intézet elnökére, tanácsának valamennyi tagjára, valamint az Intézet alkalmazottaira és az általuk fizetett nyugdíjaknak azon kedvezményezetteire terjed ki, akik a Tanács által meghatározott kategóriákba tartoznak a kiváltságokról és mentességekről szóló jegyzőkönyv 16. cikke első bekezdésének alkalmazásában, az Intézet által kifizetett illetmények, bérek és tiszteletdíjak, valamint rokkantsági, öregségi és özvegyi nyugdíjak tekintetében.

▼M9

12b. cikk

E rendeletet az Európai Befektetési Alap szerveinek tagjaira, az e minőségben ellátott feladataik teljesítése tekintetében, az Alap személyzetének tagjaira és az Alap által kifizetett nyugdíjaknak azon kedvezményezettjeire kell alkalmazni, akik a Tanács által meghatározott kategóriákba tartoznak a kiváltságokról és mentességekről szóló jegyzőkönyv 16. cikke első bekezdésének alkalmazásában, az Alap által kifizetett illetmények, bérek és tiszteletdíjak, valamint rokkantsági, öregségi és özvegyi nyugdíjak tekintetében.

▼M11

12c. cikk

A rendelet hatálya az Európai Központi Bank Kormányzótanácsának és Általános Tanácsának tagjaira, valamint a Bank alkalmazottaira, továbbá a Bank által kifizetett nyugdíjak azon kedvezményezetteire terjed ki, akik a Tanács által az Európai Közösségek kiváltságairól és mentességeiről szóló jegyzőkönyv 16. cikkének első albekezdése értelmében meghatározott kategóriákba tartoznak, az illetmények, bérek és tiszteletdíjak, valamint a Bank által fizetett rokkantsági, öregségi és özvegyi nyugdíjak tekintetében.

▼B

13. cikk

A 32/EGK, 12/Euratom rendelet ( 7 ) 13. cikkében említett juttatások és kifizetések adómentesek.

14. cikk

A 32/EGK, 12/Euratom rendelet hatályát veszti.

15. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.